Διερεύνηση περιβαλλοντικών και ενεργειακών παραμέτρων για τον σχεδιασμό και την κατασκευή κατοικίας σε ορεινό οικισμό:
Creators: name: Πασχώνης, Νικόλαος Βασιλείου
Publisher: name: Aristotle University of Thessaloniki
Year: 2012
Subjects: Ενέργεια
Περιβάλλον
CASBEE
Energy
Environment

description: Η χρήση ενέργειας αποτελούσε και συνεχίζει να αποτελεί αναπόσπαστο κομμάτι της καθημερινότητας των ανθρώπων. Οι ανάγκες για θέρμανση, φωτισμό, μετακινήσεις, παραγωγή αγαθών και τόσα άλλα σχετίζονται με την κατανάλωση ενέργειας η οποία συνήθως προέρχεται από καύσιμα όπως το πετρέλαιο, οι γαιάνθρακες και το φυσικό αέριο. Η αλόγιστη χρήση των φυσικών αυτών πόρων έχει οδηγήσει σε σημαντική μείωση των αποθεμάτων τους γεγονός που καθιστά αναγκαία την λήψη μέτρων με σκοπό να διαρκέσουν τα αποθέματα αυτά περισσότερο έως ότου βρεθούν νέες τεχνολογίες απεξάρτησης από τις συγκεκριμένες πηγές.Οι κατοικίες καταναλώνουν ένα μεγάλο μέρος της συνολικής ενέργειας που χρησιμοποιείται παγκοσμίως γι αυτό και δεν θα μπορούσαν να μείνουν ανεπηρέαστες από τα παραπάνω μέτρα εξοικονόμησης. Στην Ελλάδα το κυριότερο μέτρο που πάρθηκε ήταν η αντικατάσταση του παλιού κανονισμού θερμομόνωσης από τον Κανονισμό Ενεργειακής Απόδοσης Κτιρίων (Κ.Εν.Α.Κ.) με τον οποίο θεσμοθετείται ο ολοκληρωμένος σχεδιασμός στον κτιριακό τομέα με σκοπό τη βελτίωση της ενεργειακής απόδοσης των κτιρίων, την εξοικονόμηση ενέργειας και την προστασία του περιβάλλοντος με συγκεκριμένες δράσεις.Η εξοικονόμηση ενέργειας αποτελεί το βασικό αλλά όχι το μοναδικό στόχο των μέτρων που λαμβάνονται παγκοσμίως. Το περιβάλλον επιβαρύνεται συνεχώς με στερεούς, υγρούς και αέριους ρύπους ενώ και τα αποθέματα φυσικών πόρων μειώνονται δραματικά. Με γνώμονα την προστασία του περιβάλλοντος καθώς και την περισσότερο ορθολογική χρήση των αποθεμάτων των φυσικών πόρων αναπτύσσονται ολοένα και περισσότερα συστήματα αξιολόγησης και κατάταξης κτιρίων τα οποία βασίζονται στην περιβαλλοντική απόδοση. Ένα τέτοιο σύστημα είναι και το ιαπωνικό πρόγραμμα CASBEE (the Comprehensive Assessment System for Building Environmental Efficiency) που αναπτύχθηκε στις αρχές της προηγούμενης δεκαετίας μετά από πρωτοβουλία του Υπουργείου Χωροταξίας, Υποδομών και Μεταφορών της Ιαπωνίας.Στα πλαίσια της διπλωματικής αυτής εργασίας πραγματοποιήθηκε διερεύνηση των ενεργειακών και περιβαλλοντικών παραμέτρων για τον σχεδιασμό και την κατασκευή κατοικίας σε ορεινό οικισμό. Επιλέχθηκε ο ορεινός οικισμός Αετομηλίτσα του νομού Ιωαννίνων όπου μελετήθηκε με βάση τον Κ.Εν.Α.Κ. η θερμομονωτική επάρκεια κατοικίας, στην οποία χρησιμοποιήθηκαν υλικά τα οποία συμβαδίζουν με την τοπική αρχιτεκτονική. Στη συνέχεια τα δεδομένα που προέκυψαν εισήχθησαν στο λογισμικό ΤΕΕ-ΚΕΝΑΚ ώστε να προκύψει η ενεργειακή κατάταξη των κατοικιών με βάση τις λύσεις οι οποίες προτάθηκαν κατά την κατασκευή. Στο δεύτερο μέρος χρησιμοποιήθηκε το πρόγραμμα CASBEE με σκοπό να εξακριβωθεί η περιβαλλοντική απόδοση μιας τυπικής κατοικίας του ορεινού οικισμού καθώς και το πόσο μπορεί να βελτιωθεί αυτή μέσα από τη χρήση μέτρων και ενεργειών που μπορούν να βρουν εφαρμογή στην συγκεκριμένη περιοχή. Από τις δύο μελέτες, ενεργειακή και περιβαλλοντική, προκύπτουν ενδιαφέροντα συμπεράσματα σχετικά με τον τρόπο κατασκευής των κατοικιών του ορεινού οικισμού και την επίδραση που έχει στην ενεργειακή τους κατάταξη, καθώς και για την περιβαλλοντική τους απόδοση τόσο για τις τυπικές όσο και για τις βελτιωμένες περιπτώσεις που περιγράφονται.
description: Energy use has always been and continues to be a very important part of daily life. The needs for heating, lighting, transportation, production of goods etc. are related to energy consumption, which usually comes from fuels like oil, coal and natural gas. The improvident use of these natural resources has led to a significant reduction of their reserves which makes it necessary to take measures in order to preserve them until the humanity find new technologies to reduce dependence on limited sources. The houses consume a large part of the total energy used worldwide so they could not be excluded from these savings measures. In Greece, the main measure was to replace the old thermal regulation for insulation with the Energy Performance Regulations of Buildings (K.E.N.A.K), in order to establish the integrated building design to improve energy efficiency of buildings, energy saving and environmental protection with specific actions. Energy saving is the main but not the only aim of the measures taken worldwide. The environment is constantly burdened with solid, liquid and gas pollutants while natural resources are reduced dramatically. With a view to protecting the environment and a more rational use of natural resources, systems of evaluation and classification of buildings based on environmental performance are designed. One of those systems is the Japanese program CASBEE (the Comprehensive Assessment System for Building Environmental Efficiency) which was developed in the early nineties due to an initiative of Ministry of Land, Infrastructure and Transport of Japan. In this particular thesis were examined the energy and the environmental issues for the design and construction of a residence in a mountain village. The village that was chosen is Aetomilitsa which is located near the city of Ioannina. The insulating housing adequacy was examined based on K.E.N.A.K with use of materials that are consistent with the local architecture. After that, the data obtained was entered in the software TEE-KENAK in order to obtain the energy classification of houses for the different construction solutions that have been suggested. In the second part CASBEE program was used to determine the environmental performance of a typical house in the mountain village and how it can be improved through the use of measures and actions that can be implemented in the area. From the two studies, energy and environmental, can be drawn interesting conclusions with reference to the types of constructions of a residence in a mountain village and their effect on the energy rating, as well as the environmental performance for both standard and improved cases as they are described.